***BØNN FOR HAVET OG HÅPET* VED HÅPETS KATEDRAL**

**ISEGRAN 29. DES. 2019**

**Samling v. ”Håpets katedral”-prammen på Isegran siste søndag i måneden kl 17.00-17.30. Samling rundt ”lysbål” ved verkstedbod.**

**Liturg (L) – Petter Skauen Sang: Per Øivind Johannessen Alle (A) - felles**

**Program:**

Alle tar en stein ved ankomst og varmer den i hånden gjennom programmet.

**L: Velkomstord.**

**Vel møtt til ”Bønn for havet og håpet”, til sang, bønn, stillhet, fellesskap. Det er tredje samling i dag så nå er det tradisjon – som skal fortsette hver siste søndag i måneden fram mot sommeren. Vi ser at ”katedralen” begynner ta form, det skal bli spennende å se når vi kan samles i den. Svein Helge som skulle ha ledet bønnen i dag er blitt syk og må stå over, jeg, Petter Skauen, skal lede bønnesamlingen i dag.**

**Vi er glade over at Per Øivind har sagt ja til å synge i dag, vi gir tonene til ham:**

Solosang – *PØJ*

**L: Åpningsbønn - BØNN VED HAVET**

**Herre, du er min øy i havet. I ditt fang bygger jeg rede.
Du er den speilblanke havflaten som fyller meg med fred.
Du er evighetstonen fra de store dyp som synger i meg.
Du er fuglesangen over sjøen. Jeg synger med fuglene.
Du er den bløte, hvite sanden på bredden, hos deg er ingen mørke skygger.
Du er bølgene som bryter mot klippen, dønningene priser deg med sin sang.
Du er havet som omgir hele meg. Jeg hviler i deg. Amen.**

**L: Vi gir litt tid til stillhet, stille bønn og meditasjon – om havet og håpet:**

A: Stillhet – bønn/meditasjon (2-3 min? – L vurderer)

**L: Dikt – Gud og havet**

**Jeg tror Gud – har grått havet.**

**Jeg tror han – feller salte tårer - hver gang barna hans lider.**

**Jeg tror han – gråter skumtopper og høye bølger -**

**hver gang barna hans kriger.**

**Jeg tror han gråter gledestårer – hver gang barna hans tar nye skritt.**

**Jeg tror han – gråter blå tårer – for at vi skal – kunne tusle i fjæresteinene**

**og ane noe av hans storhet og omsorg.**

**Jeg tror Gud - har grått havet.**

**L/A: Kyrie**

**L: Kyrie-bønnen er den eldste kristne bønn – Kyrie eleison = Herre, miskunne deg. Jeg sier først det vi så skal si sammen etterpå:**

**L: Kyrie eleison. L/A: Kyrie eleison**

**L: Kriste eleison L/A: Kyrie eleison**

**L: Kyrie eleison. L/A: Kyrie eleison**

**L: Vi gir igjen tid til stillhet, bønn, meditasjon:**

A: Stillhet – bønn/meditasjon (2-3 min?)

**L: Bønn – *Gi oss drømmen tilbake***

**L: Gode Gud, så vakkert det er; lyset over vannet, den myke strandlinjen, den høye, klare himmelen! Hjertet jubler! Men likevel – under overflaten kjemper livet en ujevn kamp mot det som menneskene ødelegger. Hjertet gråter. Hjelp oss å redde havet, Herre, jordens fostervann. Amen.**

Solosang - PØJ

A: Alle legger steinen sin i en skål med vann og stiller seg i ring rundt ”lysbålet”.

**L: Legg steinene dere har varmet opp i hånden i skålen med vann – og vi danner en ring** (så godt råd er). **L sier så:**

**Må din vei komme deg i møte,**

**vinden alltid være bak din rygg,
solens lys leke på ditt kinn,**

**regnet falle vennlig mot din jord.**

**Og må Guds gode hånd verne om deg til vi møtes igjen.**

**L Gå i fred, tjen livets Gud, din neste og skaperverket med glede!**

**Velkommen til neste ”Bønn for havet og håpet, søndag 26.jan. kl 17.**